ডানাই গুরিরা
ডানাই জেকেসাই গুরিরা (/dəˈnaɪ ɡʊˈrɪərə/; জন্ম ফেব্রুয়ারি ১৪, ১৯৭৮) হলেন একজন আমেরিকান অভিনেত্রী এবং জিম্বাবুইয়ান বংশের নাট্যকার। তিনি এএমসি চ্যানেলের আতঙ্কজনিত নাটক ধারাবাহিক দ্য ওয়াকিং ডেড (২০১২-বর্তমান)-এ মিসোন চরিত্রে এবং মার্ভেল সিনেম্যাটিক ইউনিভার্স চলচ্চিত্র ব্ল্যাক প্যান্থার (২০১৮), অ্যাভেঞ্জার্স: ইনফিনিটি ওয়ার (২০১৮) এবং অ্যাভেঞ্জার্স: এন্ডগেম (২০১৯)-এ ওকোয়ে চরিত্রে অভিনয় করার জন্য সুপরিচিত। এছাড়াও, গুরিরা ব্রডওয়ের নাট্য, এক্লিপস্ট-এর নাট্যকার, যার জন্য তিনি একটি টনি পুরস্কারের জন্য মনোনীত হন।